== Abdikation ==
[[Fil:Throne of Sweden 1982.jpg|thumb|I 1654 abdicerede Kristina fra sølvtronen, som stadigvæk er den svenske monarks formelle sæde på Stockholms slot.]]
6.juni 1654 abdicerede Kristina fra den svenske trone i Rigssalen i [[Uppsala]] slot.<ref name="NF 1422">[https://runeberg.org/nfbn/0743.html ''Nordisk Familjebok'', sp. 1422</ref> Hun bar kroningskappen, rigsæblet, scepteret og kronen, som derefter blev taget fra hende, genstand for genstand, men [[Per Brahe den yngre|Per Brahe]], der skulle løfte kronen af hende, rørte sig ikke, så Kristina selv måtte tage den af. Kun iført en hvid taftkjole holdt hun sin afskedstale med svigtende stemme, takkede alle og overlod magten til sin sortklædte fætter. Per Brahe mente, at hun "''stod så smuk som en [[engel]]''".
Religion